kardosdrur/scandi-wiki huggingface dataset:
Søren Johansen

Søren Johansen (født 6. november 1939) er en dansk statistiker og økonometriker, der er kendt for sine bidrag til teorien om kointegration af tidsrækker. Han nævnes ofte som den dansker, der har været tættest på at have modtaget Nobelprisen i økonomi.

Johansen har siden 1989 været professor (i dag professor emeritus) ved Institut for Matematiske Fag, Københavns Universitet. 1996-2001 var han professor i økonometri ved Økonomisk Institut ved European University Institute i Firenze, og i 2007 blev han deltids-ansat som professor i økonometri ved Økonomisk Institut på Københavns Universitet. 

I perioden 1990-2000 var Johansen verdens mest citerede økonom. Det skyldtes ikke mindst det frugtbare samarbejde om kointegrationsmetoder med hans kone Katarina Juselius, der også er professor i økonometri ved Økonomisk Institut på Københavns Universitet.

Søren Johansen er medlem af Videnskabernes Selskab.

Uddannelse 

Johansen blev i 1974 dr.phil. med afhandlingen ”The embedding problem for Markov chains”.

Hæder 

 1967 Guldmedalje ved Københavns Universitet for ”An application of extreme points in probability”
 1997 Direktør Ib Henriksens Fonds Forskerpris

Potentiel Nobelpris-kandidat 

Søren Johansen nævnes ofte som den dansker, der har været tættest på at have modtaget Nobelprisen i økonomi. Det skyldes, at hans bidrag til de økonometriske metoder har været internationalt banebrydende. "Søren Johansen var ikke så langt fra at få prisen i 2003, da den gik til to amerikanere, nemlig Robert F. Engle og Clive Granger, for noget af det samme. Men eftersom Nobelprisen nu er faldet én gang inden for dette område, er det næppe sandsynligt, at det sker igen i løbet af de næste ti til 20 år," har professor ved Københavns Universitet og tidligere overvismand, Niels Kærgård, således udtalt.

Udvalgte udgivelser

Eksterne henvisninger 

 Søren Johansens hjemmeside på Økonomisk Institut ved Københavns Universitet
 Søren Johansens hjemmeside hos Videnskabernes Selskab

Kilder 

Statistikere fra Danmark
Matematikere fra Danmark
Professorer fra Københavns Universitet
Medlemmer af Videnskabernes Selskab
Modtagere af Københavns Universitets guldmedalje
Alumni fra Københavns Universitet
KDDI

() er en japansk telekommunikationsvirksomhed. Virksomheden opstod i sin nuværende form i oktober 2000 ved en fusion mellem DDI Corp. (Daini-Denden Inc.), KDD (Kokusai Denshin Denwa) Corp. og IDO Corp. Koncernens hovedsæde er i Garden Air Tower i Iidabashi i Chiyoda i Tokyo.

KDDI dyster med SoftBank om at være den næststørste operatør af mobiltelefoni og mobildata, markedsandelen er på omkring 30 %. Koncernens omsætning var i 2012 på 41,3 mia. amerikanske dollar og der var 18.418 (2010) medarbejdere
Koncernens største aktionærer er Kyocera der ejer 12,76 % og Toyota der ejer 11,09 %.

KDDI udbyder mobiltelefoni gennem mærket "au by KDDI". Internet udbydes gennem au one net-mærket, mens "au Hikari" er navnet på langdistance og international telefoni og datakommunikation og Fiber to the Home (FTTH) services markedsføres. ADSL-bredbåndsforbindelser tilbydes gennem mærket "ADSL One" og IP-telefoni gennem kobberkabler markedsføres som "Metal Plus". Øvrige datterselskaber omfatter KDDI R&D Labs, KDDI Network & Solutions, Kokusai Cable Ship, Okinawa Cellular Telephone og KDDI America.

Kilder

Eksterne henvisninger 

 KDDI CORPORATION 
 About KDDI
 Investor Relations
 Global - KDDI CORPORATION 
 KDDI au

Telekommunikationsvirksomheder fra Japan
Virksomheder i Tokyo
Toyota
Kyocera
Landsdómur

Landsdómur (eller på dansk Landsretten) er den islandske rigsret. Den islandske forfatning bestemmer at Landsdómur pådømmer sager som Altinget anlægger mod ministrene for forbrydelser i embedsmedfør. Domstolen består af 15 dommere. Domstolen blev oprettet i 1905 men havde aldrig været kaldt sammen indtil Altinget d. 28. september 2010 besluttede at anklage forhenværende premierminister Geir H. Haarde for pligtforsømmelse i forbindelse med den islandske bankskandale.

Ministeransvar og Landsdómur 
I Island er ministrene ansvarlige over for Altinget jf. § 14 i forfatningen og dette ansvar kaldes ministeransvaret. Ministeransvaret er opdelt i det "politiske ansvar" og det "retlige ansvar". Præsidenten er derimod ikke ansvarlig jf. forfatningen § 11.

Det politisk ansvar er, at ministeren skal nyde flertal af altingets tillid og at hvis Altinget kan vedtaget en mistillidserklæring mod ministeren, er ministeren tvunget til at træde tilbage. 

Det retlige ansvar består i at et flertal i Altinget kan påklage ministerens embedsførelse for Landsdómur.

Ifølge loven om ministeransvar bærer ministre strafansvar i tre tilfælde:
 Hvis ministeren overtræder landets forfatning (forfatningsbrud)
 Hvis han overtræder andre love
 Hvis han i høj grad misbrugt sine beføjelser eller udføre noget eller lader noget udføre, som udgør en forudsigelig fare statens sikkerhed. 

Kun Landsdómur kan dømme efter ministeransvarsloven. Overtrædelser af loven medfører afskedigelse, bøde eller fængsel i op til to år. Landsdómurs domme er endelige og kan ikke ankes.

Dommere 
Landsdómur består af 15 dommere;
 De fem længstsiddende højesteretsdommere. Formanden for Højesteret er også Landsdómurs formand.
 Overdommeren ved Reykjavik herredsret
 En professor i forfatningsret ved Islands Universitet
 Otte dommere valgt af Altinget for seks år ad gangen samt stedfortrædere for disse.

Henvisninger 
Landsdómurs Hjemmeside (islandsk)

Island
Retsvæsen
Garry's Mod

Garry's Mod, forkortet til GMod, er en udvidelse til spillet Half-Life 2 lavet af Garry Newman. Garry's Mod er et sandkasse spil der udnytter Valves Source Engine til at skabe fysikkens love i spillet. Man vælger en bane og så kan man gøre hvad man har lyst til. Du kan bygge store komplicerede maskiner eller du kan bare kaste rundt med ting og sager. Spillet, som findes på Steam, har et stort fællesskab der laver add-ons/mods til spillet inde i Steam Workshop. Man kan så downloade de addons/mods og lege rundt med de ting som folk har lavet.

Garry's Mod har også en multiplayer-del, hvor der er forskellige spillevarianter som man kan spille. Et eksempel er Trouble in Terrorist Town, forkortet til TTT, hvor der er en gruppe terrorister og iblandt de terrorister er nogle forrædere som skal dræbe de andre uden at blive opdaget. De andre terrorister ved ikke hvem forræderen/forræderne er og må derfor arbejde sammen med detektiverne for at kunne finde ud af hvem forræderen/forræderne er. Der er også Zombie Survival hvor der er en gruppe overlevende som skal overleve en zombie-apokalypse. Nogle af spillerne starter som zombier og skal inficere de andre spillere så de også bliver til zombier. Så er der Sandbox, som bare er normal Garry's Mod med flere spillere hvor man har friheden til at gøre alt inden for spillets grænser, og de regler som ejeren af serveren sætter på forhånd. Der er også DarkRP, som er baseret på virkeligheden hvor der er jobs som du kan få penge fra til fx Mad, Biler og våben..

Garry's Mod ejes af Facepunch Studios.

Eksterne henvisninger 
 

Computerspil fra 2004
First-person shooter
OS X-spil
Friskoleloven

Friskoleloven eller den korrekte betegnelse: Lov om friskoler og private grundskoler fra 1855 kom i kølvandet af den bølge af demokratisering der fulgte Grundloven fra 1849, og efter at Christen Kold havde oprettet en friskole i Dalby ved Kerteminde i 1852. 

Hvor børnene før havde skolepligt i 7 år, var det nu tilladt for forældre selv at vælge børnenes undervisningsform under myndighedernes tilsyn, altså blev skolepligten til en undervisningspligt. Loven gjorde det muligt at gøre denne form for skoler mere frie fra den statslige kontrol, dog stadigvæk i et begrænset omfang, da der blev afholdt prøver hvert halve år om børnenes formåen. I de friskoler, der blev oprettet på den tid, blev pædagogikken og undervisningen baseret på N.F.S. Grundtvigs og Christen Kolds skoletanker.

I dag foreskriver Lov om friskoler og private grundskoler mv., at undevisningen skal "stå mål med, hvad der almindeligvis kræves i folkeskolen", og at undervisningen i øvrigt kan tilrettelægges, så den "stemmer med skolernes egen overbevisning". Frie og private skoler, der modtager offentligt tilskud, skal være selvejende.

Se også
Frie og private grundskoler
 Folkeskoleloven

Eksterne kilder/henvisninger 

 Bekendtgørelse af lov om friskoler og private grundskoler m.v.  13. august 2014
 Den danske stat og de frie skolers frihed – i 1855 og 2005   Af Niels Reeh, på uddannelseshistorie.dk
 Skole og undervisning 1814-2014  Af Claus Møller Jørgensen på danmarkshistorien.dk
   
Danmarks love
Grundskole i Danmark
Friskoler i Danmark
Fri grundskole
Susie Amy

Susie Amy (født 17. april 1981 i London) er en engelsk skuespiller og model.

Susie Amy er bedst kendt for sin rolle som Chardonnay Lane-Pascoe i serien Footballers' Wives.

Udvalgt filmografi 
 Modigliani (2004)
 La Femme Musketeer (2004)
 House of 9 (2005)

Eksterne henvisninger 
 

Skuespillere fra England
Personer fra London
Riot grrrl

Riot grrrl er en aktivistisk, kunstnerisk og musikalsk bevægelse, der startede i USA i de tidlige halvfemsere. Bevægelsen tager udgangspunkt i punk og feminisme.
Bevægelsen er kendetegnet ved sin DIY-tilgang til både kunst og aktivisme. Bevægelsen er kendt for sine fanzines, der er hjemmelavede blade om kunst og politik.
Riot grrrl-bands' sangtekster kredser ofte om emner som politik, seksualitet, racisme, vold og feminisme.

Oprindelse 
Bevægelsen kommer delvis ud af de grupperinger, der demonstrerede mod konservative organisationer og politikeres tiltag for at fjerne kvinders ret til abort i USA i starten af 1990'erne.
En af hovedkræfterne bag bevægelsen er musiker og aktivist Kathleen Hanna.
I Sini Andersons dokumentarfilm The Punk Singer (2013)  fortæller Hanna, hvordan hun følte sig kaldet til at arbejde som frivillig på et krisecenter og blive feministisk aktivist på baggrund af oplevelser af vold og voldtægt i sin nære omgangskreds.
Hun startede det politiske fanzine (et hjemmelavet blad) Bikini Kill, der sidenhen blev til bandet af samme navn.
Hanna ønskede at bidrage til at skabe en musikscene, hvor bands med kvindelige medlemmer var velkomne. Hun har senere beskrevet det således:

”Det var super skizo at spille koncerter, hvor fyre smed ting efter os og kaldte os ”cunts” og råbte ”tag tøjet af”, og så den næste aften at spille for en masse fantastiske piger, der sang med på alle sangene og klappede og hujede efter hver sang.”

Bikini Kill kom ud af den samme musikscene som grungebands som Nirvana og Mudhoney og optrådte ofte sammen med dem.
Hanna startede senere electroclashbandet Le Tigre.

Betydning 
Riot grrrl-bevægelsen var katalysator for kunst og feministisk aktivisme i hovedsageligt USA, men også internationalt, i starten af halvfemserne.
En række bands kom direkte ud af eller er tæt forbundet til Riot grrrl-bevægelsen, f.eks. Bikini Kill, Bratmobile, Huggy Bear, Heavens to Betsy, Excuse 17, Skinned Teen, Calamity Jane, Emily's Sassy Lime, Sleater-Kinney, Team Dresch og The Butchies.

Bevægelsen har inspireret senere kunstere og bands. Beth Ditto fra Gossip har nævnt riot grrrl-bands som musikalsk inspiration. I forordet til bogen ”Riot Grrrl: Revolution Girl Style Now!” skriver Ditto om riot grrrl-bevægelsen:

Det var en bevægelse skabt af en håndfuld piger, der var stærke, vrede, sjove og ekstreme på grund af og for hinanden. Bevægelsen er skabt på fremmedes stuegulve, på kopimaskiner, i breve, gennem samtaler og mixtapes. Riot grrrl genopfandt punken.

Noter 

Musik
Rockgenrer
Feminisme
Sisters Hope

Sisters Hope er et performancekollektiv, som befinder sig imellem politisk aktivisme og kunst. Det er bærende for deres performances, at der knyttes bånd mellem deltagerne, performerne imellem og performer og deltager imellem. Sisters Hope har opført flere lange og såkaldt immersive performances, hvor ikke bare kunstnerne, men også deltagerne skal tage sig tid for at kunne hengive sig til de stemninger, der skabes undervejs. 

Sister Hope ledes af Gry Worre Hallberg.

Performances

Sensuous Governing

Sisters Academy, The Takeover

Sisters Academy, The Boarding School

Sensuous City

Priser 
 Vinder af Bikubefondens Visionspris 2016 til manifestation af Sisters Academy - The Boarding School # på Den Frie Udstillingsbygning.

Koncept

Gruppens manifest er baseret på et begreb første gang beskrevet i 2008 og nærmere beskrevet i hendes phd-afhandling Sensuous Society. 

Gry Worre Hallberg har anvendt ordet ’’inhibitation’’ til at koncentrere tanken bag Sisters Hope.  Ideen er ikke længere at man skal deltage (’’participation’’) i et værk, i stedet skal man ’’bebo’’ værket. Man skal ikke bare betragte det, eller være i det midlertidigt.

Modtagelse
Sisters Hope har fået en blandet modtagelse i de etablerede medier.

Eksterne henvisninger 
 Kunsten.nu https://kunsten.nu/artguide/profile/sisters-hope/ (2020)
 Politiken (https://politiken.dk/kultur/art7784644/Danske-kunstsøstre-overtager-russisk-folkeskole 15. maj 2020)
 https://politiken.dk/kultur/art7767502/Kunstner-i-rødt-gik-på-jagt-efter-corona-effekten (2. maj 2020)
 Information (https://www.information.dk/kultur/anmeldelse/2017/10/sisters-academy-udforsker-kunstens-potentialer 13.oktober 2017)
 Vice( https://www.vice.com/da/article/qvjxv5/jeg-tjekkede-ind-i-en-parallelverden-i-24-timer-og-lod-mig-naesten-hjernevaske 2. oktober 2017)
 Idoart https://www.idoart.dk/blog/minder-og-refleksioner-fra-sisters-academy-samlet-i-ny-publikation (I DO ART 17. december 2017)
 Kunsten ( https://kunsten.nu/journal/saet-sansning-paa-skoleskemaet/ Kunsten.nu 14/10 2017)
 Iscene (https://iscene.dk/2017/10/10/en-anden-bedre-verden/ Iscene.dk 10/10 2017)
 Radio24/7 (https://www.acast.com/ak24syv/et-dogn-pa-sisters-academy-2  3/10 2017)
 Peripeti, tidsskrift for dramaturgiske studier (http://www.peripeti.dk/2015/02/23/teaterlaboratorium-cantabile-2-og-sisters-hope/ 2015)
 Politiken (Politiken.dk, , 25. februar 2014)
 Kulturstiftelsen (Kulturstiftelsen.se,  , 13. august 2014)
 Arterritory (Arterritory.com, , 21. juli 2014)
 Politiken (Politiken.dk, , 11. marts 2014)
 Kopenhagen Magasin (Kopenhagen.dk,  , 7. april 2014)
 ARTE (Arte.tv , 27. maj 2014)
 Har du 14 timer til en teatertur? Så er du klar til fremtidens teater. Barbara Hilton i Berlingske, 30. maj 2018. Interview med Gry Worre Hallberg. Hentet 30. august 2021.

Eksterne links 
 http://sistershope.dk/wp-content/uploads/2011/10/peripeti_15_Sisters.pdf 
 http://sistershope.dk/?page_id=2 
 http://sistersacademy.dk
 http://sensuoussociety.org
 http://sensuous.dk
 https://www.flickr.com/photos/113316806@N06/

Referencer 

Kunstnere fra Danmark
Grupper
Islands Højesteret

Islands Højesteret () er den første og sidste appelinstans i det islandske retsvæsen. Retten hører appeller fra herredsretterne.

Rettens jurisdiktion er defineret i landets forfatning. De nærmere regler vedrørende domstolen findes i Domstolsloven nr. 15/1998. Højesteretten er beliggende i Dómhúsinu () ved Arnarhóll i Reykjavik. Bygningen blev opført til formålet i 1996.

Retten består af ni højesteretsdommere. Den nuværende højesteretspræsident er Markús Sigurbjörnsson.

Historie 
Domstolen blev oprettet under Højesteretsloven nr. 22/1919, og den afholdt sit første retsmøde den 16. februar 1920. Tidligere havde Landsyfirréttur (Landsoverretten) været den højeste appelinstans i Island, selvom det var muligt at få prøvet sin ved Højesteret i Danmark. Med etableringen af den islandske højesteret fik man flyttet det afgørende ord i islandske sager hjem til Island.

De første dommere ved den islandske højesteret var Kristján Jónsson (præsident), Halldór Danielsson Eggert Briem, Lárus H. Bjarnason og Páll Einarsson. De tre førstnævnte havde været dommere ved den tidligere landsoverret, der blev oprettet i 1800, men afviklet ved etableringen af den islandske højesteret i 1920.

Referencer

Eksterne henvisninger 
 haestirettur.is − officiel hjemmeside

Højesteret
Retsvæsen
Højesteretter
Motorsav

En motorsav er en motordrevet sav, sædvanligvis menes en kædesav drevet af en el- eller forbrændingsmotor.

Eksterne henvisninger

 "Motorsavens historie" fra  Waldwissen.net
 Samling af historiske motorsave fra Motorsaegensammler.de

Savende værktøj
Sprotin

Sprotin er et færøsk bogforlag i Vestmanna på Færøerne. Forlaget blev etableret i 1993 af Jonhard Mikkelsen, som også er nuværende chefredaktør. Sprotin har siden sin grundlæggelse udviklet sig til et af de største forlag på Færøerne.

Sprotins ordbøger 
Fra 2010 til 2014 havde elever og lærere i Færøerne gratis adgang til Sprotins ordbøger. Der var tale om en forsøgsordning, og Færøernes kulturministerium betalte for ordningen. Den 1. januar 2015 udgik aftalen, efter at Kulturministeriet havde opsagt den og krævede, at kommunerne betalte en del af omkostningerne. Eleverne mistede den gratis adgang til ordbøgerne, som de havde vænnet sig til siden 2010, de behold dog adgangen, mens de var i skole, men ikke mens de var udenfor skolen. Der var megen debat om dette, og elever fra gymnasier og folkeskoler gik i en-dags strejke for at protestere, dette skete bl.a. ved gymnasiet i Tórshavn og Suðuroy, hvor eleverne satte sig i trapperne og nægtede at modtage undervisning. I folkeskolen ved Oyrarbakki udeblev eleverne fra skole i en dag for at protestere, at de havde mistet adgangen til ordbøgerne. Ved Eysturskúlin i Tórshavn, som er Færøernes største folkeskole, demonstrerede de også ved at samle underskrifter, som de afleverede til Tórshavns borgmester, Heðin Mortensen, den 16. januar 2015. Borgmesteren lovede, at der ville komme en løsning på problemet. Han kunne godt love, at det for Tórshavn kommunes vedkommende slet ikke var noget problem at betale for ordbøgerne, således at alle elever i kommunen fik adgang til netorbøgerne igen, men han så helst, at alle Færøernes kommuner fandt en fællles løsning, og den skulle helst være for hele verden.

Sprotins ordbøger gratis til hele verden 
Den 16. januar 2015 blev Mentanarvirðisløn Landsins (Færøernes Landsstýres Kulturpriser) uddelt af kulturminister Bjørn Kalsø. Han sagde bl.a., at der nu var fundet en løsning vedrørende de færøske netordbøger. Den dag blev en aftale underskrevet mellem tre parter: Kulturministeriet, Kommunufelagið og Sprotin, således at hele verden får gratis adgang til alle 13 ordbøger fra forlaget Sprotin.

I et læserbrev fra 17. december 2014 anmodede Páll Isholm de færøske politikere om at finde finansieringen som skulle til for at færøske elver kunne få gratis adgang til de færøske netordbøger, og ikke blot elever, men alle færinger og hele verden.

Hæder 
2011 - Jonhard Mikkelsen modtog Heiðursgáva Landsins 2010 (Færøernes hæderspris, som er en af kulturpriserne fra Færøernes landsstyre for hans arbejde for færøsk litteratur gennem hans forlag Sprotin.

Referencer

Eksterne henvisninger 
 Forlagets websted

Forlag fra Færøerne
Etableret i 1993
Mayer-Rokitansky-Küster-Hauser syndrom

Mayer-Rokitansky-Küster-Hauser syndrom eller MRKH syndrom er en medfødt misdannelse, der omfatter manglende eller ufuldstændig udvikling af livmoderen og skeden (vagina) hos kvinder.

Forekomst 
MRKH syndrom rammer ca. 1 ud af 5.000 kvinder i Danmark. Man skønner således at ml. 500-650 kvinder i Danmark har MRKH syndrom .

Karakteristika og diagnose 

Syndromet opdages typisk først sent i puberteten som følge af fortsat udebleven menstruation ved 16-års alderen (primær amenoré). Der ses en blindt endende skede, der typisk kun er 1-2 cm lang, samt manglende livmoder der påvises ved billeddiagnostik (ultralyd- eller MR-skanning).

MRKH syndrom er desuden kendetegnet ved en normal kvindelig kromosomsammensætning, 46,XX, hvorved MRKH differentieres fra androgen insensitivitetssyndrom (AIS, også kaldet Morris syndrom), der har en mandlig kromosomsammensætning (46,XY). 

Endeligt karakteriseres MRKH syndrom ved normal udvikling af sekundære kønskarakteristika (ydre kønsorganer, bryster og kønsbehåring), og der ses normalt niveau af kvindeligt kønshormon.

MRKH syndrom resulterer i komplet infertilitet samt problemer med at gennemføre samleje.

Klassifikation 
MRKH syndrom klassificeres i type I og type II. Type I er isoleret misdannelse af kønsorganerne. Type II er kendetegnet ved også at inkludere misdannelser af øvrige organer som nyrer, skelet og hjerte. Fordelingen af de to typer er hhv. 55-65% og 35-45%.

Årsag 
Den præcise årsag til MRKH syndrom er endnu ukendt. Man har både undersøgt genetiske såvel miljøfaktorer som årsag uden at påvise nogen sikker sammenhæng. Der er rapporteret familiære tilfælde af MRKH syndrom, som således bestyrker mistanken om genetisk årsag hos nogle .

MRKH syndrom menes dog at være en følge af en udviklingsforstyrrelse af de müllerske gange, der normalt i 5.-6. fosteruge udvikler sig til æggelederne, livmoderen og øvre del af skeden.

Behandling 
Behandlingen retter sig primært imod at danne en længere skede for at muliggøre samleje. Dette kan gøres ikke-kirurgisk ved dilatationsbehandling og kirurgisk. I dag anbefales ikke-kirurgisk behandling som førstevalg grundet den lavere risiko for komplikationer.
Infertiliteten kan potentielt behandles ved at foretage livmodertransplantation. Dette foretages dog endnu kun eksperimentelt. 

Anden mulighed for at få et biologisk barn er ved at anvende rugemor. Dette tillades dog ikke i den aktuelle danske lovgivning.

Kilder

Eksterne henvisninger 

Syndromer
Gynækologi
Kille Enna

Kille Enna (født 11. november 1972 i Sønderborg) er en dansk kok, kogebogsforfatter og fotograf.

Enna er udlært som kok på restaurant "De 4 Årstider" i Aarhus i perioden 1989-1993, hos Jonna Hald. Hun har bestyret køkkener i bl.a. Aarhus, London og San Francisco, og udbreder sin madfilosofi gennem foredrag og i magasiner og kogebøger.

Kilder og eksterne henvisninger 
 Madgal.dk › Artikler › Portræt: Kille Enna
 KilleEnna

Kokke fra Danmark
Fotografer fra Danmark
Kogebogsforfattere fra Danmark
Sexshop

Sexshop også kaldet sexbutik er en detailhandler, der sælger produkter relateret til seksuel og erotisk underholdning, bl.a. sexlegetøj såsom vibratorer og dildoer og andre relaterede produkter som fx lingeri og pornofilm. Verdens første sexshop åbnede i 1962 af Beate Uhse AG i Angelbogade 58 i Flensborg.

Nogle af de første sexshops i Danmark åbnede i starten af 1970'erne og nogle af disse sexshops lever stadig den dag i dag og har rundet mere end 40 år. Findes især på Istedgade i København.

Sexkino i Odense er åbnet i 1970.

Noter

Kilder og eksterne henvisninger 

Sexindustri
Specialbutikker
Erotik
Pornografi
Andrea

Andrea er et fornavn. Det var oprindelig kun et drengenavn (Andreas, græsk "den mandige") som et af de få kristne navne Som ikke eksisterer i både maskulin og feminin form. Årsagen ligger i etymologien "den mandige". Andreas hedder på italiensk, rumænsk og albansk Andrea og på græsk kun Andreas i nominativ. Af uvisse årsager blev navnet Andreas i visse lande til pigenavnet Andrea, som også betyder "den mandige". Således eksisterer navnet Andrea ikke som pigenavn på græsk.

Kønsneutrale navne